Ofelestes (Trója)

Ofelestes alebo Ofelestés (Ofelestes/iný prepis Ofelestés) je v gréckej mytológii obranca Tróje v trójskej vojne.Homér, Iliada, 8,274. 

Ofelestes, obranca rodnej Tróje, je jednou z mnohých vedľajších postáv Homérovej Iliady. Jeho meno zaznie len v ôsmom speve Iliady, kde je usmrtený šípom najlepšieho lukostrelca achájskeho vojska Teukra,Homér, Iliada, 8,273-278. strážiaceho achájsky táborový múr. 

V ôsmom speve Iliady do bojov zasiahol opäť najvyšší boh Zeus, ktorý sa rozhodol pomáhať Trójanom.Homér, Iliada, 8,1-56. Trójania sa tak pod velením hlavného veliteľa Hektora dostali až k hradbám achájskeho tábora, kde však narazili na tvrdý odpor Achájcov. V následnom urputnom boji Telamónov syn Teukros zabil svojimi šípmi až ôsmich Trójanov a dva razy vystrelil aj na Hektora. Prvý šíp ho minul, dráhu druhého mu vychýlil boh Apolón a tretí už vystreliť nestihol, lebo ho Hektor zasiahol ostrým kameňom do pleca. Ranený Teukros potom klesol do kolien a luk mu vypadol z rúk.Homér, Iliada, 8,157-329.

 Referencie a bibliografia 

Kategória:Postavy gréckej mytológie
Kategória:Trójska vojna